Document ID: 32015R0273

IZVEDBENA UREDBA KOMISIJE (EU) 2015/273
z dne 19. februarja 2015
o spremembi Izvedbene uredbe (EU) št. 871/2014 glede odbitkov od nizozemske ribolovne kvote za leto 2014 za raže v vodah Unije območij ICES IIa in IV
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1224/2009 z dne 20. novembra 2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike, o spremembi uredb (ES) št. 847/96, (ES) št. 2371/2002, (ES) št. 811/2004, (ES) št. 768/2005, (ES) št. 2115/2005, (ES) št. 2166/2005, (ES) št. 388/2006, (ES) št. 509/2007, (ES) št. 676/2007, (ES) št. 1098/2007, (ES) št. 1300/2008, (ES) št. 1342/2008 in razveljavitvi uredb (EGS) št. 2847/93, (ES) št. 1627/94 in (ES) št. 1966/2006 (1) ter zlasti člena 105(1) in (2) Uredbe,
ob upoštevanju naslednjega:
(1)
Izvedbena uredba Komisije (EU) št. 871/2014 (2) določa odbitke od nizozemske ribolovne kvote za leto 2014 za raže v vodah Unije območij ICES IIa in IV (v nadaljnjem besedilu: nizozemska kvota za leto 2014) zaradi prelova v letu 2013.
(2)
Po objavi navedene uredbe so nizozemski organi ugotovili, da podatki iz poročil o ulovu, na katerih je temeljil odbitek, niso bili pravilno posredovani, kot je potrjeno z dokazi, ki so na voljo Komisiji.
(3)
Na podlagi popravljenih podatkov, ki jih je Nizozemska predložila 12. decembra 2014, je razvidno, da nizozemska kvota v letu 2013 ni bila prelovljena.
(4)
Zato bi bilo treba odbitek od nizozemske kvote za leto 2014 popraviti.
(5)
Izvedbeno Uredbo (EU) št. 871/2014 bi bilo zato treba ustrezno spremeniti.
(6)
Glede na to, da se odbitek od nizozemske kvote za leto 2014 uporablja od datuma začetka veljavnosti Izvedbene uredbe (EU) št. 871/2014, bi se morala ta uredba uporabljati retroaktivno od istega datuma -
SPREJELA NASLEDNJO UREDBO:
Člen 1
Priloga k Izvedbeni uredbi (EU) št. 871/2014 se spremeni v skladu s Prilogo k tej uredbi.
Člen 2
Ta uredba začne veljati dan po objavi v Uradnem listu Evropske unije.
Uporablja se od 19. avgusta 2014.
Ta uredba je v celoti zavezujoča in se neposredno uporablja v vseh državah članicah.
V Bruslju, 19. februarja 2015

Labels: 11
20
6
12
18